Viborger Samler, 1838-03-17
Udenlandske Efterretninger. Storbritannien og Jrland. Sir William Molesworth havde til Underhusets Møde anmeldt en Motion, i en Adresse til Dronningen at erklære Lord Glenelg uværdig til Parlamentets og Landets Tillid. Støttet paa den hele Torpopposition og et stort Antal Radicale, der havde forenet sig med denne, haabede han herved at fælde Ministeriet, og allerede vare Alles Øine henvendte paa Sir Robert Peel, der i et saadant Tilfælde vistnok vilde være traadt og som Premierminister. Efterat der var andraget paa Motionen og denne bestridt af Lord Palmerston, androg Lord Sandon paa Adressen med den Erklæring, at Urolighederne i Canada vare fremkaldte ved Mangel paa Forudseenhed og Energie hos Dronningens forfatningsmæssige Raadgivere. Efter ham talede Labouchere for, Lord Stanley mod og Sir Charles Grey igien for Ministeriet. Jmidlertid rog Toriernes sikkre Forventninger aldeles i Lyset. Efterat Sir William Molesworth den 7de Dehavde tilbagetaget sit oprindelige Andragende mod den ene Minister (Colonialministeren) til Fordeel for Lord Sandons mod det hele Ministerium, paa Lord Russells eget Ønske, for at der Jntet skulde være i Veien for Huset, til at deele sig mellem de tvende store Partier, blev Lord Sandons Amendment forkastet med 319 mod 287, altsaa med en ministeriel Majoritet af 29 Stemmer i et Huus af 604 Medlemmer. Saaledes har da det første afgjørende parlamentariske Slag under den nye Regjering bragt Torierne et Nederlag, endskjøndt det fandt Sted under de ugunstigste Omstændigheder for Ministeriet, nemlig under en Tvist mellem de liberale Fractioner men compact Enighed blandt Oppositionen, et haardt Slag for Torierne, der, stolende paa Ministeriets vanskelige Stilling, paa den sidste Valgseir i Marylebone og Afstemningen mod O'Connell, droge seiersalige, alle Mand, selv de Syge paa Krykker, i det Haab, triumpherende at kunne svinge disse over deres Hoveder, til Underhuset. Sir Robert Peels Foredrag, der af Torierne løftes til Skyerne, Lord John Russells Svar og Sir George Greys Tale, vare de meest glimrende Puncter i Discussionen. - Samme Dag gjorde Lord Brougham i Overhuset et Angreb paa Colonialministeren formedelst Slavehandelens Vedbliven. - Petitionerne mod de samtlige Valg i City ere tilbagetagne. Af 19 bestridte liberale Valg ere 13 erkjendte gyldige af Committeerne, 2 casserede og 4 endnu ikke afgjorte; derimod ere af 5 paatalte Toryvalg kun et erklæret gyldigt, 2 casserede og to andre endnu ikke afgjorte. – Buffald CommercialAdvertiser indeholder den Anmeldelse, at en Coureer fra Detroit har bragt den vigtige Efterretning, at Patrioterne, 800 Mand stærke, under MLeod og Sutherland, velforsynede med Vaaben og Krigsapparater, staae i Nærheden af Black=Swamp, Toledo og Monroe. Sir Francis Head, der har taget sin Afsked, er ankommen til New-York. Henved 200 Fanger ere løsladte fra Fængslerne i Montreal og Quebek, et Tegn paa Regjeringens mildere Politik. Frankrig. Beien af Constantine sender sin forhenværende første Minister, Been=Aissa til Paris, for at underhandle og Fred. Paa samme Tid afsender Abdel Kader en af sine Officierer, Milon BenArasch med et Gesandtskab, som overbringer Foræringer, sammestedshen. – Fra Toulon skrives, at henved 9000 Mand Supplementstropper med det Første skulle afgaae til Africa. – Ved de nyeste Eftervalg har den venstre Side og det venstre Centrum i de Deputeredes Kammer erholdt ikke ubetydelig Forstærkning. Ogsaa deri antager Kammeret en meere determineret Characteer, at det begynder at vælge sine Commissionsmedlemmer stedse mere af Oppositionen, endog af den yderste venstre Side, saasom Salverte og Laffitte. Selv ellers meere tilbageholdende Deputeredes Sprog lyder nu mere bestemt, f.Ex. angaaende de hemmelige Fonds og andre financielle Forslag. Ministeriet søger at trykke sig igjennem, saa godt som det kan, og saalænge det vil gaae an; men i Længden vil det neppe være Kammerets voxende Selvstændighedsaand voxen. – Dhrr. Varbes og Martin Bernard, forhen Advocater for de Aprilanklagede, ere blevne hæftede, ligeledes fire andre Herrer. Den 4de Marts anstilledes Huusundersøgelse i det Huus, hvor Journal du Peuple har sit Bureau. Man forsikkrer, at der i nogle faa Dage er udstedt 176 Mandater til Huusundersøgelser hos Folk af alle Classer. Spanien. Flinters ublodige men dog i sine Følger vigtige Seier har bragt hele det constitutionelle Spanien i Begeistring. Ved et afholdt Tedeum i Cathedralkirken i Toledo var Flinter selv tilstede, og hans Navn skal anbringes med gyldne Bogstaver, i Capellets Raadslagningssal. Ja Begeistringen, gaaer saa vidt, at Spanierne synes at have glemt, at Flinter er en Englænder og tidligere endog har fægtet mod Spanien. Basilio Garcia opholder sig endnu stedste i Bjergene ved Segura. Stærke Regn strømme have gjort Bjergveiene ufremkommelige. Cabrera vedbliver at beleire Gardea. – Espartero har i Februar foretaget Marscher og Contremarscher, hvis Hensigt man ikke kan gjætte; tolv carlistiske Divisioner følge alle hans Bevægelser næsten i en ligeLinie; Resten af den carlistiske Hær ligger i Leir i og ved Estella. - Rygtet om at Bourmont skulde være traadt i Don Carlos's Tjeneste, gjendrives af Journal des Debats.